CELEX: 32016D2059
Language: fi
Date: 2016-11-23 00:00:00
Title: Komission täytäntöönpanopäätös (EU, Euratom) 2016/2059, annettu 23 päivänä marraskuuta 2016, luvan antamisesta Belgialle olla ottamatta huomioon eräitä liiketoimiluokkia ja käyttää eräitä likimääräisiä arvioita arvonlisäverosta kertyvien omien varojen perusteen laskemiseksi tehdyn päätöksen 90/177/Euratom, ETY muuttamisesta (tiedoksiannettu numerolla C(2016) 7398)

25.11.2016   
               
               
                  FI
               
               
                  Euroopan unionin virallinen lehti
               
               
                  L 319/40
               
            KOMISSION TÄYTÄNTÖÖNPANOPÄÄTÖS (EU, Euratom) 2016/2059,
      annettu 23 päivänä marraskuuta 2016,
      luvan antamisesta Belgialle olla ottamatta huomioon eräitä liiketoimiluokkia ja käyttää eräitä likimääräisiä arvioita arvonlisäverosta kertyvien omien varojen perusteen laskemiseksi tehdyn päätöksen 90/177/Euratom, ETY muuttamisesta
      
         
            (tiedoksiannettu numerolla C(2016) 7398)
         
      
      (Ainoastaan hollannin- ja ranskankieliset tekstit ovat todistusvoimaiset)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon Euroopan atomienergiayhteisön perustamissopimuksen,
      ottaa huomioon arvonlisäverosta kertyvien omien varojen lopullisesta yhdenmukaisesta kantomenettelystä 29 päivänä toukokuuta 1989 annetun neuvoston asetuksen (ETY, Euratom) N:o 1553/89 (1) ja erityisesti sen 6 artiklan 3 kohdan toisen luetelmakohdan,
      on kuullut omien varojen neuvoa-antavaa komiteaa,
      sekä katsoo seuraavaa:
      
                  (1)
               
               
                  Neuvoston direktiivin 2006/112/EY (2) 370 artiklan mukaan Belgia saa jatkaa edellytyksin, jotka olivat voimassa tässä jäsenvaltiossa 1 päivänä tammikuuta 1978, liitteessä X olevassa A osassa tarkoitettujen liiketoimien verottamista. Saman direktiivin 371 artiklan mukaan Belgia saa jatkaa edellytyksin, jotka olivat voimassa tässä jäsenvaltiossa 1 päivänä tammikuuta 1978, liitteessä X olevassa B osassa tarkoitettujen liiketoimien vapautusta arvonlisäverosta. Kyseiset liiketoimet on otettava huomioon määritettäessä arvonlisäverosta kertyvien omien varojen perustetta.
               
            
                  (2)
               
               
                  Komission päätöksen 90/177/Euratom, ETY (3) nojalla Belgialla on lupa käyttää likimääräisiä arvioita direktiivin 2006/112/EY liitteessä X olevan A osan 1 ja 4 kohdassa tarkoitettujen liiketoimien sekä liitteessä X olevan B osan 2 ja 9 kohdassa tarkoitettujen liiketoimien osalta.
               
            
                  (3)
               
               
                  Belgia pyysi 27 päivänä huhtikuuta 2016 päivätyssä kirjeessään (4), että luvat arvonlisäverosta kertyvien omien varojen perusteen laskemiseksi direktiivin 2006/112/EY liitteessä X olevan A osan 4 kohdassa ja liitteessä X olevan B osan 2 kohdassa tarkoitettujen liiketoimien osalta peruutetaan, sillä ne eivät enää ole tarpeen 1 päivänä toukokuuta ja 1 päivänä tammikuuta 2014 voimaan tulleiden kansallisen lainsäädännön muutosten takia. Belgia pyysi lisäksi uusia lupia käyttää likimääräisiä arvioita arvonlisäverosta kertyvien omien varojen perusteen laskemiseksi direktiivin 2006/112/EY liitteessä X olevan B osan 11 ja 12 kohdassa tarkoitettujen liiketoimien osalta, sillä tarkkoja tietoja ei ole saatavilla. Belgian kaksi aiempaa lupaa olisi kumottava ja sille olisi myönnettävä sen pyytämät kaksi uutta lupaa.
               
            
                  (4)
               
               
                  Belgia pyysi 27 päivänä huhtikuuta 2016 päivätyssä kirjeessään (5) lupaa käyttää arvonlisäverosta kertyvien omien varojen perusteen laskennassa välisummasta määritettyä kiinteää prosenttiosuutta liitteessä X olevan A osan 1 kohdassa tarkoitettujen liiketoimien osalta. Belgia pyysi myös lisätyn komponentin vuoksi nostamaan arvonlisäverosta kertyvien omien varojen perusteen laskennassa käytettyä välisummasta määritettyä kiinteää prosenttiosuutta liitteessä X olevan B osan 9 kohdassa tarkoitettujen liiketoimien osalta. Belgia on osoittanut, että prosenttiosuus on säilynyt ajan kuluessa vakaana. Belgialle olisi tämän vuoksi annettava lupa käyttää kiinteää prosenttiosuutta arvonlisäverosta kertyvien omien varojen perusteen laskennassa sen kirjeessään esittämän pyynnön mukaisesti.
               
            
                  (5)
               
               
                  Avoimuuden ja oikeusvarmuuden vuoksi lupa olisi myönnettävä määräaikaisena.
               
            
                  (6)
               
               
                  Sen vuoksi päätöstä 90/177/Euratom, ETY olisi muutettava,
               
            ON HYVÄKSYNYT TÄMÄN PÄÄTÖKSEN:
      1 artikla
      Muutetaan päätös 90/177/Euratom, ETY seuraavasti:
      
                  1)
               
               
                  Kumotaan 2 artiklan 1 ja 2 kohta.
               
            
                  2)
               
               
                  Lisätään 2 artiklaan 5 kohta seuraavasti:
                  
                              ”5.
                           
                           
                              Valtion laitosten käyttämien ilma-alusten sekä niihin sisältyvien tai niissä käytettävien laitteiden luovutus, muuntaminen, korjaus, kunnossapito, rahtaus ja vuokraus (neuvoston direktiivin 2006/112/EY (*1) liitteessä X olevan B osan 11 kohta).
                           
                        
                     (*1)  Neuvoston direktiivi 2006/112/EY, annettu 28 päivänä marraskuuta 2006, yhteisestä arvonlisäverojärjestelmästä (EUVL L 347, 11.12.2006, s. 1).”"
						
               
            
                  3)
               
               
                  Lisätään 2 artiklaan 6 kohta seuraavasti:
                  
                              ”6.
                           
                           
                              Sota-alusten luovutus, muuntaminen, korjaus, kunnossapito, rahtaus ja vuokraus (direktiivin 2006/112/EY liitteessä X olevan B osan 12 kohta).”
                           
                        
            
                  4)
               
               
                  Korvataan 2 a artikla seuraavasti:
                  ”2 a artikla
                  Poiketen siitä, mitä tämän päätöksen 2 artiklan 4 kohdassa säädetään, Belgialle annetaan lupa käyttää arvonlisäverosta kertyvien omien varojen perusteen laskemiseksi 1 päivästä tammikuuta 201431 päivään joulukuuta 2015 prosenttiosuutta, joka on 0,21 prosenttia perusteen välisummasta joidenkin direktiivin 2006/112/EY liitteessä X olevan B osan 9 kohdassa tarkoitettujen liiketoimien osalta (rakennukset ja yksinään myyty rakennusmaa), ja 1 päivästä tammikuuta 201631 päivään joulukuuta 2020 prosenttiosuutta, joka on 0,45 prosenttia perusteen välisummasta direktiivin 2006/112/EY liitteessä X olevan B osan 9 kohdassa tarkoitettujen liiketoimien osalta (rakennukset ja rakennusmaa).”
               
            
                  5)
               
               
                  Lisätään 2 b artikla seuraavasti:
                  ”2 b artikla
                  Belgia saa 1 päivästä tammikuuta 201631 päivään joulukuuta 2020 ulottuvan jakson osalta käyttää arvonlisäverosta kertyvien omien varojen perusteen laskennassa direktiivin 2006/112/EY liitteessä X olevan A osan 1 kohdassa tarkoitettujen liiketoimien (hammasteknikot) osalta prosenttiosuutta, joka on – 0,02 prosenttia perusteen välisummasta.”
               
            2 artikla
      Tämä päätös on osoitettu Belgian kuningaskunnalle.
      
         Tehty Brysselissä 23 päivänä marraskuuta 2016.
         
            
               Komission puolesta
            
            Kristalina GEORGIEVA
            
               Varapuheenjohtaja
            
         
      
      
         (1)  EYVL L 155, 7.6.1989, s. 9.
      
         (2)  Neuvoston direktiivi 2006/112/EY, annettu 28 päivänä marraskuuta 2006, yhteisestä arvonlisäverojärjestelmästä (EUVL L 347, 11.12.2006, s. 1).
      
         (3)  Komission päätös 90/177/Euratom, ETY, tehty 23 päivänä maaliskuuta 1990, luvan antamisesta Belgialle olla ottamatta huomioon eräitä liiketoimiluokkia ja käyttää eräitä likimääräisiä arvioita arvonlisäverosta kertyvien omien varojen perusteen laskemiseksi (EYVL L 99, 19.4.1990, s. 24).
      
         (4)  Ares(2016)2001157.
      
         (5)  Ares(2016)2001351.